โซจะ

โซจะ (Sōja-shi) เป็นนครที่ตั้งอยู่ในจังหวัดโอกายามะ ประเทศญี่ปุ่น มีขนาดพื้นที่ทั้งหมด sqmi ณ วันที่ 1 สิงหาคม ค.ศ. 2024 โซจะมีจำนวนประชากรประมาณ 69,158 คน มีความหนาแน่นของประชากร 326 คนต่อตารางกิโลเมตร

**ภูมิศาสตร์**
นครโซจะตั้งอยู่ในทางตอนกลาง-ใต้ของจังหวัดโอกายามะ มีแม่น้ำทากาฮาชิไหลผ่านเมืองจากทิศตะวันตกเฉียงเหนือไปยังทิศใต้ ทางตอนเหนือและตะวันตกตั้งอยู่ในพื้นที่ทางตอนใต้ของที่ราบสูงคิบิ ส่วนทางตอนใต้เป็นพื้นที่เนินเขา พื้นที่ตอนกลางเป็นที่ราบน้ำท่วมถึงของแม่น้ำทากาฮาชิ ซึ่งเป็นที่ตั้งของตัวเมือง
ภาพถ่ายทางอากาศบริเวณใจกลางเมืองของนครโซจะ ถ่ายเมื่อวันที่ 10 ตุลาคม ค.ศ. 2007

**เทศบาลข้างเคียง**
 จังหวัดโอกายามะ
** นครโอกายามะ: เขตคิตะ
** นครคูราชิกิ
** นครอิบาระ
** นครทากาฮาชิ
** เมืองยากาเงะ
** เมืองคิบิจูโอ

**แม่น้ำ**
 แม่น้ำทากาฮาชิ- แม่น้ำชิมปง- แม่น้ำมากิดานิ

**ภูเขา**
 คิโจยามะ- เขาฟูกุ- เขาคารูเบะ

**ภูมิอากาศ**
โซจะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) โดยมีฤดูร้อนที่อบอุ่นและฤดูหนาวที่เย็นสบาย อุณหภูมิเฉลี่ยทั้งปีในโซจะอยู่ที่ 14.7 °C ปริมาณน้ำฝนเฉลี่ยทั้งปีอยู่ที่ 1,392 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนกรกฎาคมอยู่ที่ประมาณ 26.6 °C และต่ำสุดในเดือนมกราคมอยู่ที่ประมาณ 3.5 °C

**สถิติประชากร**
ตามข้อมูลสำมะโนประชากรของญี่ปุ่น ประชากรของโซจะเพิ่มขึ้นในช่วง 50 ปีที่ผ่านมา

**ประวัติศาสตร์**
ศาลเจ้าโซจะ
พื้นที่ที่เป็นนครโซจะในปัจจุบัน เดิมเป็นส่วนหนึ่งของแคว้นในอดีตที่ชื่อแคว้นบิตจู และเป็นศูนย์กลางของอาณาจักรคิบิ โบราณสถานจากยุคนี้ ได้แก่ สุสานสึกูริยามะ ซึ่งเป็นเนินฝังศพที่ใหญ่เป็นอันดับ 10 ของญี่ปุ่น และปราสาทคิ ซึ่งเป็นป้อมปราการที่ตั้งอยู่บนยอดเขา ต่อมาในยุคนาระ ศาลเจ้าบิตจูโคกูบุนจิและศูนย์กลางของแคว้นตั้งอยู่ในบริเวณที่เป็นนครโซจะในปัจจุบัน พื้นที่แห่งนี้เจริญรุ่งเรืองในยุคมูโรมาจิในฐานะที่เป็นเมืองวัด ที่มาของชื่อโซจะ มาจากชื่อของศาลเจ้าบิตจูโนะคูนิโซจะ
หลังการปฏิรูปเมจิ เมื่อมีการใช้ระบบเทศบาล หมู่บ้านโซจะได้รับการจัดตั้งขึ้นเมื่อวันที่ 1 เมษายน ค.ศ. 1889 ได้รับการยกฐานะเป็นเมืองเมื่อวันที่ 26 กุมภาพันธ์ ค.ศ. 1896 และได้รับการยกฐานะเป็นนครเมื่อวันที่ 31 มีนาคม ค.ศ. 1954 และเมื่อวันที่ 22 มีนาคม ค.ศ. 2005 หมู่บ้านยามาเตะและหมู่บ้านคิโยเนะ (เทศบาลทั้งสองมาจากอำเภอสึกูโบะ) ได้ถูกยุบรวมเข้ากับนครโซจะ

**การเมืองการปกครอง**
นครโซจะมีการปกครองในรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และสภานครที่เป็นฝ่ายนิติบัญญัติระบบสภาเดียวซึ่งประกอบด้วยสมาชิก 22 คน ในแง่ของการเมืองระดับจังหวัด นครโซจะเป็นเขตเลือกตั้งที่ให้สมาชิกสภาจังหวัดโอกายามะจำนวน 2 คน และในแง่ของการเมืองระดับชาติ นครโซจะเป็นส่วนหนึ่งของเขตเลือกตั้งที่ 3 จังหวัดโอกายามะ ในการเลือกตั้งสมาชิกสภาผู้แทนราษฎรซึ่งเป็นสภาล่างของรัฐสภาญี่ปุ่น

**เศรษฐกิจ**
นครโซจะเป็นเมืองที่มีเศรษฐกิจแบบผสมผสาน อุตสาหกรรมในท้องถิ่นจะเป็นการผลิตชิ้นส่วนรถยนต์เป็นหลัก นอกจากนี้ยังมีการแปรรูปอาหาร และภาคการเกษตร

**การศึกษา**
มหาวิทยาลัยจังหวัดโอกายามะ
โรงเรียนที่สังกัดเทศบาลนครโซจะ ประกอบด้วย โรงเรียนประถมศึกษา 13 แห่ง โรงเรียนมัธยมศึกษาตอนต้น 3 แห่ง และโรงเรียนการศึกษาภาคบังคับ 1 แห่ง และโรงเรียนที่สังกัดคณะกรรมการการศึกษาจังหวัดโอกายามะ ประกอบด้วย โรงเรียนมัธยมศึกษาตอนปลาย 2 แห่ง นอกจากนี้ โซจะยังเป็นที่ตั้งของมหาวิทยาลัยจังหวัดโอกายามะอีกด้วย

**การขนส่ง**

**รถไฟ**
สถานีรถไฟโซจะ- 20x20px บริษัทรถไฟญี่ปุ่นตะวันตก (JR West): สายฮากูบิ
** สถานี: คิโยเนะ – โซจะ – โกเก – ฮิวะ – มินางิ- 20x20px บริษัทรถไฟญี่ปุ่นตะวันตก (JR West): สายคิบิ
** สถานี: จังหวัดโอกายามะ – ฮิงาชิโซจะ – โซจะ- 20px บริษัทรถไฟอิบาระ: สายอิบาระ
** สถานี: คิโยเนะ – โซจะ

**ทางหลวง**
 alt= ทางด่วนโอกายามะ- 180- 429- 486

**บุคคลที่มีชื่อเสียง**
 Nodoka Harada (原田 のどか) - นักซอฟต์บอล- Gaku Hashimoto (橋本 岳) - นักการเมือง- Hitomi Niiya (新谷 仁美) - นักวิ่งระยะไกล- ซาโตชิ ชิมิซุ (清水 聡) - นักมวย- Tomohisa Taguchi (田口 智久) - ผู้กำกับอนิเมะ- Mai Yajima (矢島 舞依) - นักร้องเฮฟวีเมทัล

**เมืองแฝด**
นครโซจะเป็นเมืองแฝดกับนครชิโนะ ในจังหวัดนางาโนะ ประเทศญี่ปุ่นตั้งแต่ ค.ศ. 1984

**สิ่งที่น่าสนใจในท้องถิ่น**
บิตจูโคกูบุนจิ- โคโมริซูกะโคฟุง (こうもり塚古墳)- ปราสาทคิ (鬼ノ城)- สึกูริยามะโคฟุง (作山古墳)- ซากบิตจูโคกูบุนจิ (備中国分寺)- ซากปราสาทฟูกูยามะ (福山城)

**อ้างอิง**

**แหล่งข้อมูลอื่น**
 โซจะ- เว็บไซต์ทางการของนครโซจะ

หมวดหมู่:นครในจังหวัดโอกายามะ